Δολοφονία του Αβραάμ Λίνκολν

Η δολοφονία του Αβραάμ Λίνκολν ήταν ένα από τα τελευταία γεγονότα του Αμερικανικού Εμφυλίου Πολέμου. Έγινε τη Μεγάλη Παρασκευή στις 14 Απριλίου 1865. Ο πρόεδρος Λίνκολν πυροβολήθηκε ενώ παρακολουθούσε μια θεατρική παράσταση στο θέατρο Φορντ στην Ουάσινγκτον.

Ο δολοφόνος του Λίνκολν, Τζον Γουίλκς Μπουθ, ήταν ηθοποιός και υποστηρικτής της Συνομοσπονδίας και είχε συνωμοτήσει μαζί με άλλους άνδρες να δολοφονήσουν επίσης και τον υπουργό προεδρίας της Κυβέρνησης Ουίλιαμ Σούαρντ και τον Αντιπρόεδρο Άντριου Τζόνσον. Ο Μπουθ μέσω αυτού προσπάθησε να δημιουργήσει χάος και ακυβερνησία και να διαλύσει τη βόρεια κυβέρνηση, με σκοπό την ακύρωση της νίκης των Βορείων. Ο Μπουθ κατάφερε να σκοτώσει τον πρόεδρο, αλλά ο Σούαρντ και ο Τζόνσον επέζησαν. Ο Λίνκολν έτσι έγινε ο πρώτος πρόεδρος των ΗΠΑ που δολοφονήθηκε.

 Γεγονότα 
Στις 14 Απριλίου ο Λίνκολν παρακολούθησε ένα θεατρικό έργο με τη γυναίκα του στο θέατρο Φορντ στην Ουάσινγκτον. Κατά τη διάρκεια της τρίτης σκηνής, αφού προηγήθηκε μία σκηνή που προκάλεσε πολλά γέλια στο κοινό, ο Λίνκολν, ενώ είχε και αυτός ξεσπάσει σε γέλια, πυροβολήθηκε. Ο Τζον Γουίλκς Μπουθ, γνωστός ηθοποιός και κατάσκοπος της Συνομοσπονδίας από το Μαίρυλαντ, μπήκε κρυφά στο προεδρικό θεωρείο και πυροβόλησε τον Λίνκολν από πίσω, στο κεφάλι. Ο Λίνκολν έχασε τις αισθήσεις του και σωριάστηκε αναίσθητος με ένα χαμόγελο στο πρόσωπο. 

Ο Μπουθ δεν συμμετείχε στο έργο που παίχτηκε εκείνη την ημέρα και γενικά είχε παίξει στο Ford's Theatre μόνο δύο φορές στο παρελθόν, αλλά επισκεπτόταν συχνά τους φίλους του ηθοποιούς εκεί και γνώριζε καλά τόσο το κτίριο όσο και το έργο που παιζόταν. Κατά τη διάρκεια της πιο αστείας σκηνής στην κωμωδία My American Cousin, μπήκε στο θεωρείο του προέδρου και τον πυροβόλησε, καθώς εκμεταλλεύτηκε τα γέλια από το κοινό, έτσι ώστε να επικαλυφθεί ο ήχος της πιστολιάς. Πιστεύεται ότι ο Μπουθ αναφώνησε: «Τέτοια είναι η μοίρα των τυράννων» (λατινικά: «Sic semper tyrannis!»), επαναλαμβάνοντας με τη σειρά του τα λόγια που φέρεται να ειπώθηκαν τη στιγμή της δολοφονίας του Ιουλίου Καίσαρα από τον Μάρκο Ιούνιο Βρούτο.

Ο Λίνκολν αφού μεταφέρθηκε απέναντι, σε ένα σπίτι, μετά από εννέα ώρες που βρισκόταν σε κώμα απεβίωσε το επόμενο πρωί στις 7:22.

Ο Μπουθ αρχικά ξέφυγε και κατέφυγε σε μια φάρμα στα βόρεια της Βιρτζίνια, όπου τελικώς στις 26 Απριλίου στρατιώτες της Ένωσης τον εντόπισαν σε έναν αχυρώνα και τον σκότωσαν με πιστολιά όταν αρνήθηκε να παραδοθεί, ακόμα και όταν είχαν μόλις βάλει φωτιά στον αχυρώνα, ενώ μάλιστα φώναξε «Δεν θα με πάρουν ζωντανό!».

Ο ίδιος είχε αναθέσει στον Λιούις Πάουελ να σκοτώσει τον υπουργό Εξωτερικών Γουίλιαμ Χ. Σιούαρντ, αλλά απέτυχε και κατάφερε μόνο να του προκαλέσει σοβαρά τραύματα. Ο Πάουελ συνελήφθη τρεις μέρες αργότερα στο οικοτροφείο της Μαίρη Σαράτ όπου είχε καταφύγει. Η Μαίρη Σουράτ επίσης συνελήφθη ως ύποπτη για τη συνωμοσία στη δολοφονία του προέδρου.

Ο Τζορτζ Άντζεροντ, ένας άλλος συνωμότης που του είχε να ανατεθεί να σκοτώσει τον Τζόνσον, επίσης απέτυχε, διότι μέθυσε εκείνο το βράδυ.

 Σχετικές καταδίκες 
μικρογραφία|Ανακοίνωση για την αμοιβή που προσφερόταν για τη σύλληψη των συνωμοτών της δολοφονίας του Λίνκολν.

Δεκάδες άτομα συνελήφθησαν μετά, ακόμα και αν είχαν την παραμικρή επαφή με τον Μπουθ ή τον συνεργό του, Χέρολντ. Μεταξύ αυτών ήταν ο Louis J. Weichmann, οικότροφος στο σπίτι της κυρίας Σάρατ. Όλοι ελευθερώθηκαν τελικά εκτός από τους:

 Σάμουελ Άρνολντ
 Τζορτζ Άντζεροντ
 Ντέιβιντ Χέρολντ
 Σάμιουελ Μαντ
 Michael O'Laughlen
 Λιούις Πάουελ
 Edmund Spangler 
 Μαίρη Σουράτ

Οι κατηγορούμενοι δικάστηκαν από στρατοδικείο με εντολή του προέδρου Τζόνσον. Η δίκη των επτά εβδομάδων περιελάμβανε την κατάθεση 366 μαρτύρων. Όλοι οι κατηγορούμενοι κρίθηκαν ένοχοι στις 30 Ιουνίου.
μικρογραφία|287x287εσ|Ο απαγχονισμός των τεσσάρων συνωμοτών στη δολοφονία του Λίνκολν (Μαίρη Ε. Σουράτ, Λιούις Τ. Πάουελ, Ντέιβιντ Ε. Χέρολντ, Τζορτζ Α. Άντζεροντ).

Η Mary Surratt, ο Lewis Powell, ο David Herold και ο George Atzerodt καταδικάστηκαν σε θάνατο με απαγχονισμό. Οι Samuel Mudd, Samuel Arnold και Michael O'Laughlen καταδικάστηκαν σε ισόβια κάθειρξη. Ο Edmund Spangler καταδικάστηκε σε έξι χρόνια φυλάκιση. Μετά την καταδίκη της Mary Surratt σε απαγχονισμό, πέντε μέλη του δικαστηρίου υπέγραψαν μια επιστολή που συνέστησε επιείκεια για την κυρία Σάρατ, αλλά ο Johnson δεν σταμάτησε την εκτέλεση. Αργότερα ισχυρίστηκε ότι δεν είδε ποτέ την επιστολή. 

Οι Mary Surratt, Powell, Herold και Atzerodt απαγχονίστηκαν στο Old Arsenal Pitentiary στις 7 Ιουλίου. Η Mary Surratt ήταν η πρώτη γυναίκα που εκτελέστηκε από την κυβέρνηση των Ηνωμένων Πολιτειών. Ο O'Laughlen πέθανε στη φυλακή το 1867. Οι Mudd, Arnold και Spangler έλαβαν χάρη τον Φεβρουάριο του 1869 από τον Johnson. Ο Σπάνγκλερ, ο οποίος πέθανε το 1875, επέμενε πάντα ότι η μόνη σχέση του με την πλοκή ήταν ότι ο Μπουθ του ζήτησε να κρατήσει το άλογό του.

Ο γιος της Μαίρη Σάρατ, Τζον δικάστηκε από πολιτικό δικαστήριο στην Ουάσιγκτον το 1867, αλλά αφέθηκε ελεύθερος, λόγω έλλειψης αποδεικτικών στοιχείων.

 Παραπομπές 

 Περαιτέρω ανάγνωση 
 Hodes, Martha. Mourning Lincoln, New Haven: Yale University Press, 2015. 
 Holzer, Harold (compiled and introduced by). President Lincoln Assassinated!!: The Firsthand Story of the Murder, Manhunt, Trial, and Mourning. Library of America/Penguin Random House Inc. 2014. 
 Holzer, Harold; Symonds, Craig L.; Williams, Frank J., eds., The Lincoln Assassination: Crime and Punishment, Myth and Memory, New York: Fordham University Press, 2010.  Review
 King, Benjamin. A Bullet for Lincoln, Pelican Publishing, 1993. 
 Lattimer, John. Kennedy and Lincoln, Medical & Ballistic Comparisons of Their Assassinations. Harcourt Brace Jovanovich, New York. 1980.  [includes description and pictures of Seward's jaw splint, not a neck brace]
 Steers Jr., Edward, and Holzer, Harold, eds. The Lincoln Assassination Conspirators: Their Confinement and Execution, as Recorded in the Letterbook of John Frederick Hartranft. Louisiana State University Press, 2009. 
 Donald E. Wilkes, Jr., Lincoln Assassinated!, Lincoln Assassinated!, Part 2.

 The Lincoln Memorial: A Record of the Life, Assassination, and Obsequies of the Martyred President, New York: Bunce & Huntington, 1865. This is a collection of essays, accounts, sermons, newspaper reports, poems, and more, with no editor or authors named, except Richard Henry Stoddard, whose poem "Abraham Lincoln—An Horatian Ode" is included at pages 273–278.

 Εξωτερικοί σύνδεσμοι 

 Abraham Lincoln's Physician's Observation and Postmortem Reports: Original Documentation Shapell Manuscript Foundation
 First Responder Dr. Charles Leale Eyewitness Report of Assassination Shapell Manuscript Foundation
 Lincoln Papers: Lincoln Assassination: Introduction
 Ford's Theatre National Historic Site
 Abraham Lincoln's Assassination
 Abraham Lincoln: A Resource Guide from the Library of Congress
 Lincoln Conspiracy Photograph Album at George Eastman museum
 The Men Who Killed Lincoln – slideshow by Life magazine
 Dr. Samuel A. Mudd Research Site
 The official transcript of the trial (as recorded by Benn Pitman and several assistants – originally published in 1865 by the United States Army Military Commission)
  Hanging the Lincoln Conspirators  – detailed analysis and review of historic 1865 photograph

Κατηγορία:Δολοφονημένοι Πρόεδροι των ΗΠΑ
Κατηγορία:Αμερικανικός Εμφύλιος Πόλεμος
Κατηγορία:Αβραάμ Λίνκολν